
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind aprobarea cofinanţării obiectivului de investiţie:
“Modernizare DJ 172, km 3+080-5+870, Beclean-Figa“, judeţul
Bistriţa-Năsăud, finanţat prin Programul naţional de
dezvoltare locală al Ministerului Dezvoltării Regionale şi
Administraţiei Publice
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
Având în vedere:

- expunerea de motive nr. IX/7160 din 21.05.2014 a Preşedintelui Consiliului Judeţean Bistriţa-Năsăud; 
- raportul comun nr. IVB/7189 din 21.05.2014 al Serviciului administrare drumuri, lucrări publice şi al Direcţiei economice;   
 - Hotărârea Consiliului Judeţean Bistriţa-Năsăud nr. 24 din 26.02.2014 pentru aprobarea Studiului de fezabilitate şi a Indicatorilor Tehnico-Economici;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;
- prevederile art. 7, alin.(1), lit.e) din  Ordonanţa de Urgenţă nr. 28 din 10 aprilie 2013 pentru aprobarea Programului naţional de dezvoltare locală;      
- prevederile Anexei 1, art.1, art.2, lit.c), art.8, alin.(3), art.11, alin.(13), lit.c), din Ordinul nr. 1851 din 9 mai 2013 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală;
- prevederile Ordinului Ministrului Dezvoltării Regionale si Administratiei Publice, nr. 386 din 20.03.2014, privind aprobarea listei obiectivelor de investiții și sumele alocate acestora pentru județul Bistrița-Năsăud pentru anul 2014 prin Programul naţional de dezvoltare locală;
- prevederile Ordinului nr. 1613 din 05.04.2013 al Ministerului Dezvoltării Regionale şi Administraţiei Publice pentru aprobarea componenţei Consiliului Tehnico-Economic al Ministerului Dezvoltării Regionale şi Administraţiei Publice (C.T.E. – M.D.R.A.P.) şi a Regulamentului de organizare şi funcţionare al acestuia;
- prevederile Legii nr. 356/2013, Legea bugetului de stat pe anul 2014;

- prevederile art. 19, 32, 33, 39 si 58 din Legea nr. 273/2006 privind finanţele publice locale cu modificările şi completările ulterioare;   
- raportul nr. IB/7396 din 27.05.2014 al Comisiei economice;
- raportul nr. IB/7394 din 27.05.2014 al Comisiei de urbanism.
În temeiul art. 91 alin.(1) lit.”b”, alin.(3) lit.”f”, art.97 şi art.115 alin.(1) lit.”c” din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă cofinanţarea obiectivului de investiţie: „Modernizare DJ 172, Km 3+080-5+870, Beclean-Figa“, judeţul Bistriţa-Năsăud, finanţat prin Programul naţional de dezvoltare locală al Ministerului Dezvoltării Regionale şi Administraţiei Publice.       
Art.2. Valoarea totală a obiectivului de investiţie este de 6.927.911 lei cu TVA, din care partea de cofinanţare a Consiliului  Judeţean Bistriţa-Năsăud este de 1.035.579,8 lei cu TVA care se se finanţează de la bugetul judeţean, reprezentând cheltuieli neeligibile.  
Art.3. Suma de cofinanţare în valoare de 540.861 lei este cuprinsă în bugetul judeţean la capitolul: CHELTUIELI DE DEZVOLTARE, aprobat prin Hotărârea Consiliului Judeţean Bistriţa-Năsăud nr. 8 din 29.01.2014 – Anexa nr. 2, poziţia 2, iar diferenţa va fi cuprinsă la o rectificare ulterioară a bugetului judeţean. 
Art.4. Prezenta hotărâre a fost adoptată cu un număr de 21 voturi «pentru».
Art.5. Cu ducere la îndeplinire a prevederilor prezentei hotărâri se încredinţează Serviciul administrare drumuri lucrări-publice şi Direcţia economică din cadrul Consiliului Judeţean Bistriţa-Năsăud.
Art.6. Prezenta hotărâre se comunică de către Serviciul administraţie şi relaţii publice cu:

· Administratorul public al judeţului;

· Serviciul administrare drumuri, lucrări publice;

· Direcţia economică;
· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN                                                                                                                                                                                                                      

